Til skoðunar er að létta sóttkví hjá þríbólusettum einstaklingum og verður það kynnt á næstu dögum.
Bólusetningar fimm til ellefu ára barna eru hafnar og fara á fullt í næstu viku. Delta-afbrigðið er enn ráðandi í smitum hjá börnum og því er talið mikilvægt að hefja bólusetningu sem fyrst.
Karlmaður á sjötugsaldri lést af völdum covid á Landspítala í gær og er það sjöunda andlátið í þessari bylgju faraldursins. 30 sjúklingar liggja á Landspítala með covid, þar af tvær konur í fæðingu.
Átta eru á gjörgæslu, sex þeirra óbólusettir.

Til greina kemur að létta á sóttkví þríbólusettra einstaklinga. Þetta kom fram á upplýsingafundi almannavarna. Bólusetning fimm til ellefu ára barna er hafin og fer á fullt í næstu viku. 